கேள்வி: பிரெவோசுட்டு வினை - வினை வழிமுறை என்பது என்ன?
பதில்: வெள்ளி பென்சோயேட் (1) மற்றும் அயோடின் இடையேயான வினை மிகவும் விரைவானது ஆகும். இவ்வினை மிகவும் விரீயமான அயோடினியம் பென்சோயேட் இடைநிலை (2) விளைபொருளை உற்பத்தி செய்கிறது. அயோடினியம் உப்பு (2) ஆல்கீனுடன் ஈடுபடும் வினையால் மற்றொரு குறுகிய கால அயோடினியம் உப்பு (3) உருவாகிறது. பென்சோயேட்டு உப்பின் அணுக்கரு கவர் பதிலீட்டு வினையால் (SN2) எசுத்தர் உருவாகிறது.(4) மற்றொரு வெள்ளி அயனி பென்சோயேட்டு எசுத்தருக்கு அடுத்து அருகிலுள்ள தொகுதியை பதிலீடு செய்து ஆக்சோனியம் உப்பைக் கொடுக்கிறது.(5) பென்சோயேட்டு எதிர்மின் அயனியால் நிகழ்த்தப்படும் இரண்டாவது (SN2) பதிலீட்டு வினை தேவையான டையெசுத்தரைக் கொடுக்கிறது. (6) File:Prevost Reaction Mechanism.png நீராற்பகுப்பின் இறுதி படிநிலையில் எசுத்தர் குழுக்கள் எதிர்-டையால் சேர்மத்தைக் கொடுக்கிறது. இது உட்வார்டு சிசு ஐதராக்சிலேற்ற வினையில் உருவாகும் விளைபொருளுக்கு எதிர்மாறானது. இவ்வினையில் ஒருபக்க சேர்ப்பு வினை விளைபொருள் உருவாகிறது.